SFL

SFL (Sekmadienio futbolo lyga, atitinka IV lygą) – mėgėjiška Lietuvos didžiojo (11x11 žaidėjų) futbolo lyga. Lyga įkurta 2005 m., ją organizuoja VšĮ „Sekmadienio futbolo lyga“ nepriklausomai nuo Lietuvos Futbolo Federacijos. Nuo profesionalaus futbolo skiriasi tuo, kad rungtynių metu neribojamas keitimų skaičius. Be to kitų Lietuvos lygų žaidėjai (LFF I lygos, LFF II lygos ir LFF III lygos), išskyrus A lygą, žaidėjams nedraudžiama dalyvauti Sekmadienio futbolo lygoje. SFL taip pat rengia taurės varžybas.

Valdymas 
SFL buvo įkurta 2005 m. Jos įkūrėjas ir prezidentas iki 2019 m. buvo Paulius Malžinskas. Jam perėjus į VRFS valdymą, SFL prezidentu tapo Mindaugas Kasperūnas.

Istorija 

Debiutiniais, 2005 metais Vilniuje startavo 19 komandų (A divizione - 9, B divizione - 6, C divizione 4). 2006 m. lygoje dalyvavo 24 komandos (A divizione - 8, B divizione - 8, C divizione - 8). 2007 m. lygoje startavo 37 komandos, suskirstytos 4 divizionus (A divizione - 10, B divizione - 10, C divizione - 10, Farm 1 divizione 7 pavasario rate, o 9 rudens rate), o po pirmo rato prisijungė dar 2 komandos. 2008 m. SFL dalyvavo 48 komandos Vilniaus regione (A divizione - 10, B divizione - 10, C divizione - 10, Farm 1 divizione - 9, Farm 2 divizione - 9). SFL ėmė plėstis į kitus regionus - 5 komandos varžėsi Klaipėdos SFL varžybos. 2009 m. prisijungė Alytaus ir Šakių divizionai. 2010 m. Šakių diviziono nebeliko, tačiau 2011 m. prisijungė Sūduvos ir Aukštaitijos divizionai. 

2012 m. SFL buvo pertvarkyta, divizionai vyko Apskričių Futbolo Federacijų ribose. SFL varžybos vyko iki 2015 m. Vilniaus, Kauno, Klaipėdos, Šiaulių, Panevėžio, Marijampolės ir Alytaus apskrityse. 

2016 m. SFL lygos subyrėjo visose apskrityse išskyrus Vilniaus Regioną, kuriame ir toliau vyko varžybos 4 divizionuose.

2019 m. sumažėjus dalyvių skaičiui lygoje liko 44 komandos, o lygos struktūra sumažinta iki 3 divizionų. A ir B divizionuose žaidė po 12 komandų, o C divizione vienu ratu žaidė 20 komandų.

2019 m. gegužės mėn. pirmą kartą Sekmadienio futbolo lygai teko imtis sankcijų prieš rasizmo pasireiškimus. Niekada iki šiol su rasizmo problemomis SFL nebuvo susidūrusi. „Širvintos-VGTU-Vilkai” iš pradžių buvo griežtai įspėta dėl nekorektiško pašalinių asmenų elgesio komandos techninėje zonoje, o po savo sirgalių/žiūrovų rasistinių apraiškų namų stadione (Širvintų stadione) rungtynių su “Viesulas" metu buvo nubausti vienerių rungtynių stadiono diskvalifikacija bei 100 eurų bauda. Taip pat buvo nubaustas FK „Lentvaris” dėl savo sirgalių/žiūrovų itin šiurkščių rasistinių apraiškų namų stadione (Trakų stadione) rungtynių su FC “Vova" metu. Buvo paskirta vienerių rungtynių stadiono diskvalifikacija bei 200 eurų bauda.

Prieš 2020 m. sezoną SFL lygoje vėl užsiregistravo 44 dalyviai, tačiau lygų struktūra sugrąžinta į 4 divizionus: SFL A - 12 komandų, SFL B - 12 komandų, SFL C - 10 komandų, SFL D - 10 komandų. Prieš koronaviruso pandemijos protrūkį numatytas startas buvo balandžio 18 d. Šiuo metu buvo išgryninti keturi galimi sprendimai: A) Iki maksimumo mažinti vasaros pertrauką, žaidžiami abu ratai B) Bus žaidžiamas tik vienas ratas rudenį C) Pirmenybės bus reorganizuotos į sistemą ruduo-pavasaris D) Pirmenybės šiais metais nevyks. Vyriausybės įteisintas karantinas galiojo nuo kovo 12 d. iki gegužės 30 d., kai vyriausybė leido atnaujinti aukšto meistriškumo varžybas. Po konsultacijos buvo nuspręsta kad SFL varžybos atitinka aukšto meistriškumo varžybų kriterijus, ir SFL čempionatas galės startuoti.

Nugalėtojai 2005-2011 m.

Nugalėtojai 2012-2015 m.

Nugalėtojai 2016 m. - dabar

Komandos 
2023 m. SFL varžybose dalyvavo 41 komanda. Daugiau informacijos - Lietuvos futbolo varžybų 2023 m. puslapyje

 Į III lygą pakilo FM Ataka Vilnius
 Iš III lygos iškrito A komanda, FK TEC Vilnius ir FK Ozas Vilnius
 Prieš sezono pradžią iš varžybų pasitraukė: FK Aktas Vilnius (iš III lygos), FC Kaišiadorys–Baltai, SK Skaidiškės, FK Vieni Vartai Vilnius, SK Pressas Vilnius, SK Nemenčinė B, FK Vilnius–Spark Energy, FK Mostiškės (FK Imperialas-Mostiškės iširo), IFEX Margiris (A Komanda-Margiris iširo), A komanda-Margiris B.
 Prisijungė naujos komandos: FC Problema, FK Užgiris
 Viso SFL lygoje šiame sezone žaidė 41 komanda, 3 komandomis mažiau nei pernai.

SFL taurė

Išnašos

Nuorodos 
 Oficiali svetainė
 Facebook paskyra

Lietuvos futbolo lygos